съоръжения, също се включват и може да бъдат разграничавани по следните признаци:
 —
 Лизингодателят обикновено поддържа запас от активи, които ползвателите може да вземат на лизинг/под наем при поискване или с кратко предизвестие.
 —
 Активите може да бъдат вземани на лизинг/под наем за различни срокове, а лизингополучателят може да поднови лизинга/наема, когато срокът изтече.
 —
 Лизингодателят често отговаря за поддръжката и ремонта на актива като част от услугата, която предоставя на лизингополучателя.
 10.3.4. (незадължителна статия) Свързани с търговия услуги
 Свързаните с търговия услуги обхващат комисионите за сделки със стоки и услуги, дължими на търговци, стокови брокери, дилъри, провеждащи търгове лица и комисионери. Тези услуги включват например таксата на провеждащото търгове лице или комисионата на комисионера за продажбата на кораби, въздухоплавателни средства и други стоки. Ако търговецът е собственик на продаваните стоки, печалбата му обикновено се включва незабележимо в стойността им.
 В свързаните с търговия услуги се включват всякакви печалби, които не са включени в цената на стоките франко борд. От свързаните с търговия услуги се изключват франчайзинговите такси (те се включват в таксите за използване на интелектуална собственост, които не са включени другаде); посредничество за чужда сметка във връзка с финансови услуги (което се включва във финансовите услуги); свързани с транспорт такси, например комисиони на агенции (които се включват в транспорта).
 10.3.5. (незадължителна статия) Други стопански услуги, които не са включени другаде
 Другите стопански услуги, които не са включени другаде, включват услугите по разпределение на вода, топлинна енергия (пара), газообразни горива и нефтопродукти, както и услугите по разпределение на електроенергия, когато те може да бъдат установени отделно от услугите по пренос (които се записват в категорията „транспорт“); доставката на охладителна енергия за климатизация; услугите по наемане на персонал (услугите, предоставяни от този персонал, се записват в статията за съответните услуги); услугите по охрана и разследване; писмения и устния превод; фотографските услуги; почистването на сгради; свързаните с недвижими имоти услуги за предприятия; всякакви други стопански услуги, които не може да се класифицират в някоя от другите описани по-горе категории стопански услуги.
 11. Лични услуги, културни услуги и свързани с отдих услуги
 Тук се включват аудио-визуалните и свързаните с тях услуги, както и други лични услуги, културни услуги и свързани с отдих услуги.
 11.1. Аудио-визуални и свързани с тях услуги
 Аудио-визуалните и свързаните с тях услуги обхващат услугите, имащи отношение към аудио-визуалните дейности (филми, музика, радио и телевизия), както и услугите, свързани със сценичните изкуства.
 11.2. Други лични услуги, културни услуги и свързани с отдих услуги
 Тази категория включва: образователните услуги, здравните услуги, свързаните с културното наследство и отдиха услуги и други лични услуги.
 12. Стоки и услуги на държавното управление, които не са включени другаде
 Стоките и услугите на държавното управление, които не са включени другаде, обхващат:
 —
 Стоки и услуги, доставяни от страна на и до анклави, например посолства и военни бази
 —
 Стоки и услуги, придобивани от приемащата икономика от страна на дипломати, служители на консулски служби и служители на военни бази в чужбина и лицата на тяхна издръжка
 —
 Услуги, които се доставят от страна на и до